ఆస్టిన్
అస్టిన్ నగరం టెక్సాస్ మధ్యభాగంలో హ్యూస్టన్ నగరానికి ఈశాన్యంలో ఇంటర్‍స్టేట్ 35 పక్కన ఉపస్థితమై ఉంది. అస్టిన్ డల్లాస్ నగరానికి దక్షిణంలో 160 మైళ్ళదూరంలో ఉంది. ఈ నగరం సముద్రమట్టానికి 425-1000 ఎత్తులో వైధ్యం కలిగిన ఎత్తుపల్లాలు కలిగి ఉంటుంది. 2010 గణాంకాలను అనుసరించి నగర మొత్త వైశాల్యం 271.8 చదరపు మైళ్ళు. నగరం వైశాల్యంలో జలభాగం 6.9 చదరపు మైళ్ళు.
హ్యూస్టన్
హ్యూస్టన్ నగర ఆకాశహర్మ్యాలు అమెరికాలో 4వ స్థానంలో ఉన్నాయి.అంతృజాతీయ స్థాయిలో ఎత్తైన భవనాలున్న 10 నగరాలలో హ్యూస్టన్ నగరం ఒకటి.అమెరికా లో ఎత్తైన భవనాలున్న నగరాలలో హ్యూస్టన్ నగరం మూడవది.హ్యూస్టన్ నగరం డౌన్ టౌన్‌ ఏడు మైళ్ళ(11 కిలోమీటర్లు)దూరానికి భూమ్యాంతర మార్గాలు మరియు ఆకాశహర్మ్యాల శ్రేణులు కలిగి ఉంది.ఈ కారణంగా పాదాచారులు అధిక వర్షాలు మరియు అత్యధిక ఉష్ణోగ్రత నుండి కొంత రక్షణ కలుగుతూ ఉంటుంది.
1960 లో హ్యూస్టన్ నగర డౌన్‌టౌన్ మధ్యంతర ఎత్తులో ఉన్న కార్యాలయ సముదాయాలు ఉండగా అప్పటి నుండి బృహత్తర ఆకాశహ్ర్మ్యాల స్థాయికి ఎదిగి అమెరికాలో ఉన్న అత్యధి ఆకాశ హర్మ్యాల నగరంగరాలలో ప్రత్యేకస్థాయికి చేరింది.నిర్మాణసంస్థల నిరంతర కృషిలో 1970 సంవత్సరమంతా ఆకాశహర్మ్యాల నిర్మాణం జరిగింది.హ్యూస్టన్ నగర నిర్మాణసంస్థ హైన్స్ వ్యవస్థాపకులైన గెరాల్డ్ డి హైన్స్‌చే నిర్మించబడిన "జెపి మొర్గాన్ చేస్ టవర్ "(టెక్సాస్ కామర్స్ టవర్)టెక్సాస్‌లో అత్యధిక ఎత్తైన భనం.ఇది 1982 లో నిర్మాణాన్ని పూర్తి చేసుకుంది.ఇది అమెరికాలో ఎత్తైన భవనాలలో 10 వస్థానంలోనూ అంతర్జాతీయంగా 30వ స్థానంలోనూ ఉంది.ఈ భనంలో 75 అంతస్థులు ఉన్నాయి, ఎత్తు 1002 అడుగుల (305 మీటర్లు).1983 లో 71 అంతస్థులు కలిగి 992 అడుగుల(302 మీటర్లు) ఎత్తైన "వెల్స్ ఫార్గో బ్యాంక్ ప్లాజా " నిర్మాణం జరిగింది.ఇది హ్యూస్టన్ మరియు టెక్సాస్ లలో రెండవ ఎత్తైన స్థానం సంపాదించుకుంది.ఇది అమెరికాలో 13వస్థానంలోనూ అంతర్జాతీయంగా 36వ స్థానంలోనూ ఉంది.2006 నాటికి 4,30,00,000 చదరపు అడుగుల(40,00,000 మీటర్లు) కార్యాలయ భవనాలు హ్యూస్టన్ నగరంలో ఉన్నట్లు అంచనా.